நீர்ப் பகுதியில் தோன்றிய ஒரு செல் உயிரிகள், நீர்ப் பகுதியில் மட்டுமின்றி நிலப் பகுதியிலும் வாழத் தலைப்பட்டது. அதனால் நீர் நிலத்துள் வாழும் உயிர்கள் தோன்றின. அடுத்து, நில வாழ்வன, நில வாழ்வனவற்றுள் மெல்லுடலிகள், குடலுடலிகள், முட்டையிட்டு குஞ்சு பொறிப்பவை, குட்டி ஈணுபவை, ஊர்வன, பறப்பன எனத் தோன்றி இறுதியாக குரங்குகள் தோன்றி அவற்றுள் ஓரினம் மனித குரங்காகி, பின்னர் மனிதனாக உருமாற்றம் அடைந்ததே டார்வினின் ‘உயிரினப் பரிணாமத் தோற்றம்’ ஆகும்.